A BIZOTTSÁG HATÁROZATA
(2006. május 5.)
a 2005. évi betakarításhoz kapcsolódó görögországi nyersdohányszállításra vonatkozó határidő meghosszabbítása tekintetében a 2848/98/EK rendelettől való eltérésről
(az értesítés a C(2006) 1784. számú dokumentummal történt)
(Csak a görög nyelvű szöveg hiteles)
(2006/331/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a nyersdohány piacának közös szervezéséről szóló, 1992. június 30-i 2075/92/EGK tanácsi rendeletre (1) és különösen annak 7. cikkére,
mivel:
(1)
A nyersdohányágazatban a jövedelemtámogatási rendszer, a termelési kvóták és a termelői csoportoknak nyújtandó külön támogatás tekintetében a 2075/92/EGK tanácsi rendelet alkalmazása részletes szabályainak megállapításáról szóló, 1998. december 22-i 2848/98/EK bizottsági rendelet (2) 16. cikke megállapítja a nyersdohánynak a termelők által a feldolgozó vállalatokhoz történő szállítására vonatkozó határidőket. Bár az 1782/2003/EK tanácsi rendelet IV. és IVa. címeiben meghatározott támogatási rendszereket, továbbá a pihentetett terület alapanyag-termelésre való használatát illetően ugyanezen rendelet alkalmazásának részletes szabályozásáról szóló, 2004. október 29-i 1973/2004/EK bizottsági rendelet (3)2006. január 1-jétől kezdődően hatályon kívül helyezte a 2848/98/EK rendeletet, ez utóbbi rendeletet az 1973/2004/EK rendelet 172. cikkének (3b) bekezdése értelmében továbbra is alkalmazni kell a 2005. évi betakarítás tekintetében.
(2)
A Görögországban jelentkező rendkívül kedvezőtlen időjárási viszonyok, nevezetesen az évszakra jellemző átlagot lényegesen meghaladó csapadékmennyiség és az átlagosnál alacsonyabb hőmérséklet következtében a dohány csomagolásához és szállításához kapcsolódó tevékenységek végrehajtása jelentős késedelmet szenvedett.
(3)
Ezért helyénvaló meghosszabbítani a dohánynak a görögországi elsődleges feldolgozókhoz történő elszállítására vonatkozó határidőket.
(4)
Az ebben a határozatban foglalt intézkedések összhangban vannak a Dohánypiaci Irányítóbizottság véleményével,
ELFOGADTA EZT A HATÁROZATOT:
1. cikk
A 2848/98/EK rendelet 16. cikkében foglaltaktól eltérve, a 2005. évi görögországi betakarítás tekintetében az említett cikkben meghatározott határidőket harminc nappal meg kell hosszabbítani.
2. cikk
Ennek a határozatnak a Görög Köztársaság a címzettje.
Kelt Brüsszelben, 2006. május 5-én.